CELEX: C2006/261/51
Language: el
Date: 2006-10-28 00:00:00
Title: Υπόθεση T-247/06 P: Αίτηση αναιρέσεως που υποβλήθηκε στις 7 Σεπτεμβρίου 2006 από τον Carlos Sanchez Ferriz κατά της αποφάσεως που εξέδωσε το Δικαστήριο Δημοσίας Διοικήσεως στις 28 Ιουνίου 2006 στην υπόθεση F-19/05, Sanchez Ferriz κατά Επιτροπής

28.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/27
            
         Αίτηση αναιρέσεως που υποβλήθηκε στις 7 Σεπτεμβρίου 2006 από τον Carlos Sanchez Ferriz κατά της αποφάσεως που εξέδωσε το Δικαστήριο Δημοσίας Διοικήσεως στις 28 Ιουνίου 2006 στην υπόθεση F-19/05, Sanchez Ferriz κατά Επιτροπής
   (Υπόθεση T-247/06 P)
   (2006/C 261/51)
   Γλώσσα διαδικασίας: η γαλλική
   Διάδικοι
   
      Αναιρεσείων: Carlos Sanchez Ferriz (Βρυξέλλες, Βέλγιο) (εκπρόσωπος: F. Frabetti, δικηγόρος)
   
      Αναιρεσίβλητη: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να εξαφανίσει την απόφαση του Δικαστηρίου Δημοσίας Διοικήσεως της 28ης Ιουνίου 2006 στην υπόθεση F-19/05,
            
         
               —
            
            
               να αποφανθεί επί των δικαστικών και λοιπών εξόδων, επί των αμοιβών των δικηγόρων και να καταδικάσει την Ευρωπαϊκή Επιτροπή στην πληρωμή των εξόδων αυτών.
            
         Λόγοι αναιρέσεως και κύρια επιχειρήματα
   Με την αίτησή του αναιρέσεως, ο αναιρεσείων ισχυρίζεται ότι το Δικαστήριο Δημοσίας Διοικήσεως διέπραξε δικονομικές παρατυπίες κατά την εξέταση του λόγου ακυρώσεως που αντλούνταν από την παραβίαση της αρχής της απαγορεύσεως των διακρίσεων στο μέτρο που δεν εξέτασε επί της ουσίας την προβαλλόμενη ως συνιστώσα δυσμενή διάκριση περίπτωση σχετικά με την εφαρμογή του κανόνα που καθιερώνει στάθμιση των μονάδων εκθέσεως εξελίξεως σταδιοδρομίας, όπως μνημονεύεται από τον προσφεύγοντα στην προσφυγή του.